CELEX: C2007/042/77
Language: et
Date: 2007-02-24 00:00:00
Title: Kohtuasi T-4/07: 5. jaanuaril 2007 esitatud hagi — Sanofi-Aventis SA versus Siseturu Ühtlustamise Amet — AstraZeneca (EXANTIN)

24.2.2007   
            
            
               ET
            
            
               Euroopa Liidu Teataja
            
            
               C 42/44
            
         5. jaanuaril 2007 esitatud hagi — Sanofi-Aventis SA versus Siseturu Ühtlustamise Amet — AstraZeneca (EXANTIN)
   (Kohtuasi T-4/07)
   (2007/C 42/77)
   Hagiavaldus esitati inglise keeles.
   Pooled
   
      Hageja: Sanofi-Aventis SA (Pariis, Prantsusmaa ) (esindaja: advokaat R. Gilbey)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: AstraZeneca AB (Södertälje, Rootsi)
   Hageja nõuded
   
               —
            
            
               Tühistada Siseturu Ühtlustamise Ameti esimese apellatsioonikoja 10. oktoobri 2006. aasta otsus (asi R 1302/2005-1) ja kinnitada kaebaja väidet, et esineb vastandatud kaubamärkide segiajamise tõenäosus;
            
         
               —
            
            
               mõista kohtukulud välja Siseturu Ühtlustamise Ametilt.
            
         Väited ja peamised argumendid
   
      Ühenduse kaubamärgi taotleja: AstraZeneca AB
   
      Asjaomane ühenduse kaubamärk: Sõnamärk “EXANTIN” kaupadele klassis 5 — taotlus nr 2 694 115
   
      Vastulause aluseks oleva kaubamärgi või tähise omanik: Hageja
   
      Vastulause aluseks olev kaubamärk või tähis: Rahvusvahelised ja siseriiklikud sõnamärgid “ELOXATIN” ja “ELOXATINE” kaupadele klassis 5
   
      Vastulausete osakonna otsus: Lükata vastulause tagasi
   
      Apellatsioonikoja otsus: Jätta kaebus rahuldamata
   
      Väited: Apellatsioonikoda ei määratlenud asjaomast avalikkust täies ulatuses ning tuvastas ekslikult, et määratletud asjaomase avalikkuse eri osad on erineva tähelepanelikkuse tasemega.
   Lisaks sellele ei kohaldanud apellatsioonikoda kaupade võrdlemisel sobivaid kriteeriume ega võrrelnud tähiseid igakülgselt. Seetõttu leidis apellatsioonikoda ekslikult, et segiajamise tõenäosus puudub.